बांदा। राष्ट्रीय विधवा कल्याण मिशन 23 मई को रामलीला मैदान में विधवा संवेदना महासम्मेलन आयोजित करेगा। प्रदेश की महिला कल्याण एवं संस्कृति राज्यमंत्री अरुण कुमारी कोरी मुख्य अतिथि के रूप में मौजूद रहेंगी। महासम्मेलन संयोजिका मुन्नीदेवी (कैरीवाली) ने बताया कि महासम्मेलन में जिले की सभी पेंशन से वंचित विधवाओं और वृद्धों के आवेदनपत्र भराए जाएंगे। इसके लिए दोपहर 11 बजे से जिला प्रशासन की ओर से शिविर लगाया जाएगा। पूर्व मंत्री जमुना प्रसाद बोस, पूर्व सांसद रामनाथ दुबे, सांसद आरके सिंह पटेल, पूर्व मंत्री विशंभर प्रसाद निषाद, बबेरू विधायक विशंभर सिंह यादव, पूर्व एमएलसी युवराज सिंह की मौजूदगी में विधवाओं को बदहाली से मुक्ति दिलाने और सभी की तरह जीवन जीने का हक दिलाने के मुद्दों पर चिंतन किया जाएगा। मिशन अध्यक्ष बीडी गुप्ता, सत्येंद्र गुप्ता, राजीव गुप्ता (गुरुजी) आदि शामिल रहे।